સાત બાળકોની માતા શાંતિદેવી બાળક ચોર...!? જુના વાડજ સર્કલ ઉપર ટોળાંની નિર્દયતાનો ભોગ બનેલી ગરીબ મહિલા શાંતાદેવી બીજાના બાળક શા માટે ચોરે? અમારા બાળકનું પેટ ભરવા લોટ માગવાની ભિક્ષાવૃત્તિ તેની માતા કરતી હતી. તે બીજાના બાળક ચોરીને શું કરે? સરદારનગરમાં ભદ્રેશ્વર પાસે ઝુંપડામાં રહેતા મુળ રાજસ્થાનના વાદી (નાથ) પરિવારના 35 સભ્યો સોશિયલ મિડિયાથી ફેલાયેલી અફવાનો ભોગ બનેલી ‘અસામાજીક કુઠારાઘાત’થી સ્તબ્ધ છે. શાંતાદેવી સાથે રહેલાં ત્રણ ઈજાગ્રસ્ત મહિલા અનસીદેવી, આશુદેવી અને લીલાદેવીએ ઘટનાક્રમ વર્ણવ્યો તે વધુ આંચકો આપી જાય તેવો છે.